smcproject/ml-wiki-sentences huggingface dataset:
രാജ്യങ്ങൾ കേന്ദ്രമാക്കിയുള്ള കാലാവസ്ഥാ സേവനകേന്ദ്രങ്ങളിൽ നിന്നുള്ള പ്രധാന വിവരങ്ങൾ ലഭ്യമാകുന്നത് കരയിലോ, കടൽപ്പരപ്പിലെ കാലാവസ്ഥാ പൊങ്ങുകളിലോ ഉള്ള, സ്വയംപ്രേരിത കാലാവസ്ഥാ സ്റ്റേഷനുകൾ നിന്നാണ്.
ഇവയെ ഉപരിതല നിരീക്ഷണങ്ങൾ എന്നു പറയുന്നു.
ഒരു സ്വയംപ്രേരിത കാലാവസ്ഥാ സ്റ്റേഷൻ, തൂത്തുക്കുടി, തമിഴ്‌നാട്
ലോക കാലാവസ്ഥാവിജ്ഞാനീയ സംഘടന , ലോകമൊട്ടാകെ ഇത്തരം ആവശ്യങ്ങൾക്കുപയോഗിക്കുന്ന ഉപകരണങ്ങളെ പ്രമാണാനുസാരമാക്കുന്നതിലും വിവിധ കാലാവസ്ഥാ നിരീക്ഷണ സംഘങ്ങളുടെ പ്രവർത്തനങ്ങളും സമയക്രമീകരണങ്ങളും, നിരീക്ഷിക്കുന്നതിലും ശ്രദ്ധ കേന്ദ്രീകരിക്കുന്നു.
വിവിധ സ്റ്റേഷനുകൾ ഒന്നുകിൽ ഓരോ മണിക്കൂർ തോറുമുള്ള മെറ്റാർ റിപ്പോർട്ടുകളായോ , അല്ലെങ്കിൽ ഓരോ ആറു മണിക്കൂർ ഇടവിട്ടുള്ള സിനോപ് റിപ്പോർട്ടുകളായോ ആണ് വിവരങ്ങൾ കൈമാറുന്നത്.
വിഘടിപ്പിക്കപ്പെട്ട ഒരു റേഡിയോസോണ്ട്
നിരീക്ഷണാലയങ്ങളിൽ നിന്ന് റേഡിയോസോണ്ടുകൾ എന്നറിയപ്പെടുന്ന ഉപകരണങ്ങൾ ബലൂണുകളുടെ സഹായത്തോടെ അന്തരീക്ഷ പാളിയായ ട്രോപ്പോസ്ഫിയറും കടന്ന് സ്ട്രാറ്റോസ്ഫിയർ പാളിയിലേക്ക് വിവരശേഖരണത്തിനായി അയക്കാറുണ്ട്.
പരമ്പരാഗത വിവര ഉറവിടങ്ങൾ ഇല്ലാത്ത സ്ഥലങ്ങളിൽ കാലാവസ്ഥാ ഉപഗ്രഹങ്ങൾ ഉപയോഗിക്കുന്നു.
റേഡിയോസോണ്ടുകളിൽ നിന്ന് ലഭിക്കുന്ന വിവരങ്ങളുമായി താരതമ്യം ചെയ്യുമ്പോൾ ഉപഗ്രഹത്തിൽ നിന്നു ലഭിക്കുന്നത് ആഗോള വ്യാപകമായി ലഭിക്കുന്ന വിവരങ്ങളാണ് എന്നത് ഒരു നേട്ടമാണെങ്കിലും, കൃത്യതയിലും നിലവാരത്തിലും റേഡിയോസോണ്ടുകളാണ് മുന്നിൽ.
കാലാവസ്ഥാ റഡാറുകൾ ഊറൽ പ്രദേശങ്ങളേയും അതിന്റെ തീവ്രതയേയും പറ്റിയുള്ള വിവരങ്ങൾ ലഭ്യമാക്കുന്നു.
ഈ വിവരങ്ങൾ ഉപയോഗിച്ച് പിന്നീടുണ്ടാകുന്ന ഊറൽ സ്വരൂപിക്കലുകളെ നിർണ്ണയിക്കാൻ പറ്റും അതോടൊപ്പം പൾസ് ഡോപ്ലാർ റഡാറുകൾ കൂടി ഉപയോഗിക്കുകയാണെങ്കിൽ കാറ്റിന്റെ ദിശയും വേഗവും കൂടി കണ്ടെത്താൻ കഴിയും ആധുനിക കാലാവസ്ഥാപ്രവചനങ്ങൾ സമയത്തു തന്നെ അപകട സ്ഥലങ്ങളിൽ നിന്നും ആളുകളെയും വസ്തുക്കളേയും ഒഴിപ്പിക്കുവാൻ സഹായിക്കുകയും തന്മൂലം ജീവനും സ്വത്തിനുമുണ്ടായേക്കാവുന്ന അപകടങ്ങളെ കുറയ്ക്കുകയും ചെയ്യുന്നു.
വിമാനയാത്രാമാർഗ്ഗത്തിലുള്ള കാലാവസ്ഥാവിവരങ്ങൾ പൈലറ്റ് റിപ്പോർട്ടുകളായും , കപ്പൽമാർഗ്ഗങ്ങളിലെ വിവരങ്ങൾ കപ്പൽ റിപ്പോർട്ടുകളായും വിവിധ കാലാവസ്ഥാ കേന്ദ്രങ്ങളിലേക്ക് എൻക്രിപ്റ്റ് ചെയ്ത് അയച്ചു കൊടുക്കാറുണ്ട്.
അന്തരീക്ഷപരിശോധനാ വിമാനങ്ങൾ , പ്രാധാന്യമുള്ള ചില പ്രത്യേക കാലാവസ്ഥാ ഘടനകളിൽ / മേഖലകളിൽ (ഉദാ: ചുഴലിക്കാറ്റുകൾ ) ഗവേഷണാവശ്യങ്ങൾക്കായി പറക്കലുകൾ നടത്താറുണ്ട്.
ശീതകാലത്ത് കടൽപ്പരപ്പിനു മുകളിലൂടെയും പരിശോധനപ്പറക്കലുകൾ പതിവാണ്.
കാലാവസ്ഥാപ്രവചനത്തിന് അനിശ്ചിതത്വം സൃഷ്ടിക്കുന്നതോ, മൂന്നു മുതൽ ഏഴു വരെ ദിവസങ്ങൾക്കുള്ളിൽ അടുത്തുള്ള ഭൂപ്രദേശത്ത് കാര്യമായ പ്രതികരണം സൃഷ്ടിക്കുന്നതോ ആയ ഘടനകൾക്കു മുകളിലൂടെയാണ് ഇത്തരം പറക്കലുകൾ നടത്തുന്നത്.
ഇങ്ങനെ ലഭിക്കുന്ന നിരീക്ഷണവിവരങ്ങൾ ഉപയോഗിച്ചാണ് കാലാവസ്ഥാമാതൃകകൾക്ക് തുടക്കമിടുന്നത്.
ആദ്യമായി, അനിയതമായി ക്രമീകരിക്കപ്പെടുന്ന ഇത്തരം വിവരങ്ങൾ ഏകീകരിക്കുന്നു.
അതിനു ശേഷം  അവയെ വസ്തുനിഷ്ഠ അപഗ്രഥന രീതികൾ ഉപയോഗിച്ച് ഗുണനിലവാര നിയന്ത്രണ പരിധിയിലാക്കുകയും, മാതൃകയ്ക്കായി ഉപയോഗിക്കുന്ന ഗണിതയുക്തിയ്ക്ക് ചേരുന്ന പ്രദേശങ്ങളുടെ മൂല്യങ്ങൾ മാത്രം തിരഞ്ഞെടുക്കുകയും ചെയ്യുന്നു.
(ഇത് മിക്കവാറും തുല്യ അകലത്തിൽ ക്രമീകരിക്കപ്പെട്ട സ്ഥലമൂല്യങ്ങളുടെ ഒരു ചട്ടക്കൂടായിരിക്കും).
ഇവിടെ നിന്നാണ് പ്രവചനമാതൃകയ്ക്ക് തുടക്കമിടുന്നത്.
അറിയപ്പെടുന്ന കാലാവസ്ഥയെ, അന്തരീക്ഷത്തിന്റെ ഭൗതികശാസ്ത്രവും ഗതികശാസ്ത്രവുമൊക്കെയായി പരാവർത്തനം ചെയ്യുന്ന സമവാക്യങ്ങളെ ആദിമസമവാക്യങ്ങൾ എന്നറിയപ്പെടുന്നു.
ഈ സമവാക്യങ്ങൾ, അപഗ്രഥനവസ്തുതകളിൽ നിന്നും തുടങ്ങിയെടുക്കുന്നതാണ്.
ഇവയുപയോഗിച്ച് കാലാവസ്ഥാ മാറ്റത്തിന്റെ തോത് കണ്ടെത്തുന്നു.
ഈ തോത് ഉപയോഗിച്ച് ഒരു ചെറിയ കാലയളവിലെ അന്തരീക്ഷസ്ഥിതി പ്രവചിക്കുന്നു.
ഈ പ്രവചിക്കപ്പെട്ട അന്തരീക്ഷ സ്ഥിതിയിലേക്ക് വീണ്ടും കാലാവസ്ഥാ സമവാക്യങ്ങളെ പ്രയോഗിക്കുന്നു.
അതിൽ നിന്നും പുതിയ മാറ്റത്തോത് കണ്ടെത്തുകയും ഭാവികാലത്തിലെ ചെറിയൊരു സമയപരിധിയിലേക്ക് വീണ്ടും പ്രവചനം നടത്തുകയും ചെയ്യുന്നു.
ഇങ്ങനെ തുടരെ തുടരെ സമയഖണ്ഡങ്ങളെ പ്രവചിക്കുന്ന ഈ പ്രക്രിയ, പ്രതീക്ഷിതമായ ഒരു കാലയളവിലേക്ക് കാലാവസ്ഥ പ്രവചനം എത്തിച്ചേരുന്നതു വരെ തുടരുന്നു.
ഗണന ചട്ടക്കൂടിലെ ബിന്ദുക്കൾ തമ്മിലുള്ള ദൂരത്തിനനുസരിച്ചാണ് ഈ സമയഖണ്ഡങ്ങളുടെ നീളം നിശ്ചയിക്കുന്നത്.
ഇത് സംഖ്യാപരമായ സ്ഥിരത ഉറപ്പു വരുത്തുന്നതിനാണ്.
അന്താരാഷ്ട്ര കാലാവസ്ഥാ മാതൃകകൾക്കുപയോഗിക്കുന്ന സമയഖണ്ഡങ്ങൾക്ക് പത്തു മിനിട്ടായിരിക്കും പൊതുവേ നീളമുണ്ടാവുക.
എന്നാൽ പ്രാദേശിക മാതൃകകൾക്ക് ഇത് ഏതാനും നിമിഷങ്ങളോ മിനിറ്റുകളോ ആവാം.
00z ആറു മണിക്കൂർ ആഗോള പ്രവചന സംവിധാനം(ജി എഫ് എസ്)  ഉപയോഗിച്ചുള്ള മൊത്തം ഊറൽ പ്രവചനം (വടക്കേ അമേരിക്കയ്ക്കു വേണ്ടി)
അടിസ്ഥാനപരമായി ഒരു മാതൃക എന്നു പറയുന്നത് ഒരു കമ്പ്യൂട്ടർ പ്രോഗ്രാം ആയിരിക്കും.
അത് ഒരു നിശ്ചിത പ്രദേശത്ത് ഒരു നിശ്ചിത ഉയരത്തിൽ, ഭാവികാലത്തിലുണ്ടാവുന്ന അന്തരീക്ഷവിജ്ഞാനീയ ഘടകമൂല്യങ്ങൾ സൃഷ്ടിക്കുന്നു.
ഏതൊരു ആധുനിക കാലാവസ്ഥാ മാതൃകയിലും ആദിമ സമവാക്യങ്ങൾ എന്നറിയപ്പെടുന്ന ഒരു കൂട്ടം സമവാക്യങ്ങൾ ഉണ്ടാവും.
അവ അന്തരീക്ഷത്തിന്റെ ഭാവി സ്ഥിതി പ്രവചിക്കുന്നു.
ഇത്തരം സമവാക്യങ്ങൾ ആദർശ വാതക നിയമത്തോടൊപ്പം ഉപയോഗിച്ച് സാന്ദ്രത , മർദ്ദം , സാധ്യതാപ സ്കേലാർതലങ്ങൾ എന്നിവയും സമയമാറ്റത്തിനനുസരിച്ച് അന്തരീക്ഷത്തിനുണ്ടാവുന്ന പ്രവേഗവെക്ടർതലം എന്നിവയും കണ്ടെത്തുന്നു.
മാലിന്യങ്ങളുടേയും പൊടിപടലങ്ങളുടേയും ഗതാഗത സമവാക്യങ്ങളും ചില മീസോസ്കേൽ മാതൃകകളിലുള്ള ആദിമസമവാക്യങ്ങളിൽ ഉൾപ്പെടുത്താറുണ്ട്.
ഇങ്ങനെ ഉപയോഗിക്കുന്ന സമവാക്യങ്ങൾ രേഖീയമല്ലാത്ത ഭാഗിക അവകലന സമവാക്യ ങ്ങളായിരിക്കും (nonlinear partial differential equations).
അപൂർവ്വം ചിലവയൊഴിച്ച്, ഇത്തരം സമവാക്യങ്ങളൊന്നും തന്നെ വിശ്ലേഷണ മാർഗ്ഗങ്ങൾ  ഉപയോഗിച്ച് പരിഹരിക്കാൻ ബുദ്ധിമുട്ടുള്ളവയോ കഴിയാത്തവയോ ആണ് അതു കൊണ്ട് സംഖ്യാശാസ്ത്രപരമായ മാർഗ്ഗങ്ങൾ ഏകദേശ ഫലനിർണ്ണയമാണ് നടത്തുന്നത്.
വിവിധ മാതൃകകൾ വിവിധ ഫലനിർണ്ണയ രീതികൾ കൈക്കൊള്ളുന്നു.
ചില ആഗോള മാതൃകകൾ, തിരശ്ചീന പരിമാണങ്ങൾക്കായി സ്പെക്ട്രൽ രീതികളും ലംബ പരിമാണത്തിനായി മൂർത്ത വ്യതിയാന സമ്പ്രദായങ്ങളും ഉപയോഗിക്കുമ്പോൾ ചില പ്രാദേശിക മാതൃകകളും മറ്റു ചില ആഗോള മാതൃകകളും എല്ലാ മൂന്ന് പരിമാണങ്ങൾക്കും മൂർത്ത വ്യതിയാന സമ്പ്രദായങ്ങൾ മാത്രം ഉപയോഗിക്കുന്നു..
അവലംബം കാലാവസ്ഥാവിജ്ഞാനീയ സ്ഥാപനങ്ങൾ
ഇവ അക്കാദമികമോ / സർക്കാർ നിയന്ത്രിതമോ ആയ കാലാവസ്ഥാവിജ്ഞാനീയ സ്ഥാപനങ്ങളാണ്.
മിക്കവാറും സ്ഥാപനങ്ങളും അവരവരുടെ പ്രവർത്തന മേഖലകളെ പറ്റിയുള്ള ചുരുങ്ങിയ വിവരങ്ങളെങ്കിലും വെബ്സൈറ്റുകളിലൂടെ പ്രസിദ്ധപ്പെടുത്തിയിട്ടുണ്ട് ലോക കാലാവസ്ഥാവിജ്ഞാനീയ സംഘടന മധ്യമപരിധി കാലാവസ്ഥാപ്രവചനത്തിനായുള്ള യൂറോപ്യൻ കേന്ദ്രം (ECMWF) ആസ്ട്രേലിയൻ കാലാവസ്ഥാവിജ്ഞാനീയ  ബ്യൂറോ ബെൽജിയത്തെ റോയൽ കാലാവസ്ഥാവിജ്ഞാനീയ ഇൻസ്റ്റിറ്റ്യൂട്ട് കാനഡാ കാലാവസ്ഥാ കാര്യാലയം Archived 2005-04-29 at the Wayback Machine ഫിന്നിഷ് കാലാവസ്ഥാവിജ്ഞാനീയ ഇൻസ്റ്റിറ്റ്യൂട്ട് ഫ്രഞ്ച് ദേശീയ കാലാവസ്ഥാവിജ്ഞാനീയ സേവനവിഭാഗം Archived 2008-05-14 at the Wayback Machine ഇന്ത്യൻ കാലാവസ്ഥാവിജ്ഞാനീയ വിഭാഗം(IMD) മധ്യമപരിധി കാലാവസ്ഥാപ്രവചനത്തിനായുള്ള ദേശീയ കേന്ദ്രം (NCMRWF) ഇന്ത്യൻ ഉഷ്ണമേഖലാ കാലാവസ്ഥാവിജ്ഞാനീയ ഇൻസ്റ്റിറ്റ്യൂട്ട്(IITM) Archived 2021-05-21 at the Wayback Machine ദേശീയ അന്തരീക്ഷ ഗവേഷണശാല (NARL) പാകിസ്താൻ കാലാവസ്ഥാവിജ്ഞാനീയ വിഭാഗം Archived 2010-09-01 at the Wayback Machine ഹെലനിക് ദേശീയ കാലാവസ്ഥാവിജ്ഞാനീയ സേവനവിഭാഗം (ഗ്രീസ്) ഹോങ്ങ് കോങ്ങ് നിരീക്ഷണാലയം അയർലാന്റ് കാലാവസ്ഥാവിജ്ഞാനീയ കേന്ദ്രം ഇറ്റാലിയൻ വായു സേനാ കാലാവസ്ഥാവിജ്ഞാനീയ സേവനവിഭാഗം കൊറിയ കാലാവസ്ഥാവിജ്ഞാനീയ ഭരണകേന്ദ്രം ന്യൂസിലാന്റ് കാലാവസ്ഥാവിജ്ഞാനീയ കേന്ദ്രം ദക്ഷിണാഫ്രിക്കൻ കാലാവസ്ഥാ സേവനവിഭാഗം സ്വിസ് കാലാവസ്ഥാ ഏജൻസി (in English) ബ്രിട്ടീഷ് കാലാവസ്ഥാവിജ്ഞാനീയ  കാര്യാലയം yr.no നോർവീജിയൻ ഓൺലൈൻ കാലാവസ്ഥാവിജ്ഞാനീയ സേവനം Archived 2008-12-16 at the Wayback Machine വെനസ്വേല ശാസ്ത്ര ഗവേഷണ സ്ഥാപനത്തിന്റെ കാലാവസ്ഥാപഠന ഘടകം) Archived 2011-02-27 at the Wayback Machine (in Spanish) ഹൈഡ്രോ മെട്രോളജി ദേശീയ ഇൻസ്റ്റിറ്റ്യൂട്ട് (സ്പാനിഷ്) Archived 2016-02-21 at the Wayback Machine (in Spanish) സ്ലൊവേനിയയിലെ കാലാവസ്ഥാ വിജ്ഞാനീയ സേവന വിഭാഗം പുറത്തേക്കുള്ള മറ്റു കണ്ണികൾ കാലാവസ്ഥാപ്രവചനത്തിന്റെ സാമ്പത്തിക ചരിത്രവും സ്വാധീനവും Archived 2007-05-03 at the Wayback Machine ഇഎച്ച്.
നെറ്റ് ൽ നിന്ന് കാലാവസ്ഥാപ്രവചനം അയോവ സ്റ്റേറ്റ് സർവ്വകലാശാലയുടെ കാലാവസ്ഥാപ്രവചനത്തിനുള്ള ഓൺലൈൻ പഠന സാമഗ്രി "റേഡിയോ വഴിയുള്ള ലോക കാലാവസ്ഥാ വാർത്തകൾ" ജനപ്രിയ യന്ത്രതന്ത്രം , ജനുവരി 1930, pp. 50–55, ഒന്നാം ലോകമഹായുദ്ധത്തിനു ശേഷം സ്ഥാപിച്ചതും, കമ്പിയില്ലാക്കമ്പി പ്രക്ഷേപണ സാങ്കേതികത ഉപയോഗിച്ച് വിവിധ സ്റ്റേഷനുകളിൽ നിന്നും കപ്പലുകളിൽ നിന്നും  പ്രവർത്തിക്കുന്നതുമായ അന്താരാഷ്ട്ര കാലാവസ്ഥാ വിവരസമന്വയ സങ്കേതങ്ങളെ പറ്റിയുള്ള ലേഖനം* പുതു സാങ്കേതിക വിദ്യ മികച്ചതും തീവ്രമായതുമായ കാലാവസ്ഥാപ്രവചനം സാധ്യമാക്കുന്നു; ചുഴലിക്കൊടുങ്കാറ്റുകളുടേയും കൊടുങ്കാറ്റുകളുടേയും മുന്നറിയിപ്പ് സമയം കൂട്ടുന്ന പുതിയ സാങ്കേതികവിദ്യ, എല്ലാ കൊല്ലവും നൂറു കണക്കിനു ജീവനുകൾ രക്ഷിക്കും ഏപ്രിൽ 17, 2012 തത്സമയ വ്യോമയാന കാലാവസ്ഥാ ചാർട്ടുകൾ - അമേരിക്കൻ ഭൂഖണ്ഡങ്ങൾ, യൂറോപ്പ്, ഏഷ്യ, ആഫ്രിക്ക, അറ്റ്‌ലാന്റിക്, പസഫിക് സമുദ്രം
സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യ ഈ ലേഖനത്തിന്റെ നിർമ്മാണത്തിൽ മുഖ്യമായും സംഭാവന ചെയ്തിട്ടുള്ള ഒന്നോ അതിലധികമോ ഉപയോക്താക്കൾക്കു്  പ്രസ്തുതലേഖനത്തിലെ വിഷയത്തെ സംബന്ധിച്ച് അടുത്ത ബന്ധം നിലവിലുള്ളതായി സംശയിക്കപ്പെടുന്നു.
( 2022 ഏപ്രിൽ ) ഇംഗ്ലീഷ് വിലാസം https://ml.wikipedia.org/wiki/Social_Democratic_Party_of_India
ഇന്ത്യയിലെ പാർശ്വവൽക്കരിക്കപ്പെട്ടവരും പിന്നോക്കരുമായ് ജനതയുടെ രാഷ്ട്രീയ ശാക്തീകരണം ലക്ഷ്യമാക്കി ദേശീയ തലത്തിൽ രൂപവത്കരിക്കപ്പെട്ട രാഷ്ട്രീയപാർട്ടിയാണ് സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യ (Social Democratic Party of India - SDPI ).
2009 ജൂൺ 21ന് ഡൽഹി പ്രസ് ക്ലബ് ഓഫ് ഇന്ത്യയിൽ നടന്ന വാർത്താസമ്മേളനത്തിൽ പ്രഥമ പ്രസിഡന്റ് കൂടിയായ ഇ.
അബൂബക്കർ ആണ് പാർട്ടി പ്രഖ്യാപിച്ചത്.
കേരളത്തിൽ നിന്നുള്ള എം.കെ ഫൈസിയാണ് നിലവിൽ പാർട്ടിയുടെ ദേശീയ പ്രസിഡന്റ്.
ലക്ഷ്യങ്ങൾ,പ്രത്യയശാസ്ത്രം ഭയവും വിശപ്പും ഇല്ലാത്ത ഒരു ഇന്ത്യയാണ് പാർട്ടിയുടെ ലക്ഷ്യം.
വിശപ്പ് രഹിതവും ഭയരഹിതവുമായ ഇന്ത്യ 
എന്നതാണ് പാർട്ടിയുടെ അടിസ്ഥാന മുദ്രാവാക്യം.
പൗരന്മാരുടെ സർവ്വതോന്മുഖമായ പുരോഗതിക്ക് പ്രധാനമായും രണ്ട് തരത്തിലുള്ള ഭയം തടസ്സമായി നിൽക്കുന്നതായ് പാർട്ടി മനസ്സിലാക്കുന്നു.
കേന്ദ്ര സംസ്ഥാന സർക്കാരുകൾക്ക് നേതൃത്വം നൽകുന്നവരും സാമ്പ്രദായിക രാഷ്ട്രീയ പാർട്ടിക്കാരും രാഷ്ട്രീയത്തെ ധനസമ്പാദനത്തിനുള്ള എളുപ്പവഴിയായി കാണുന്നു.
അഴിമതിയും സ്വജനപക്ഷപാതവും എല്ലാ പാർട്ടിക്കാരുടെയും മുഖമുദ്രയായി.
വിലക്കയറ്റം, കാർഷിക മേഖലയിലെ വൻതകർച്ച, തൊഴിലില്ലായ്മ, പാർപ്പിടം, കുടിവെള്ളം തുടങ്ങി ജനങ്ങളെ ബാധിക്കുന്ന ഗുരുതരമായ പ്രശ്‌നങ്ങൾ സാമ്പ്രദായിക പാർട്ടികളുടെ അജണ്ട പോലും ആകുന്നില്ല.
അനാവശ്യ വിവാദങ്ങൾ സൃഷ്ടിച്ച് സ്വയം നിലനിൽപ്പിനുള്ള പോരാട്ടത്തിലാണ് പാർട്ടികൾ.
വ്യക്തി കേന്ദ്രീകൃതവും കുടുംബ വാഴ്ചയിൽ അധിഷ്ഠിതവുമായ നേതൃ കീഴ്‌വഴക്കങ്ങളാണ് പല പാർട്ടികളെയും നയിക്കുന്നത്.
ഇന്ത്യൻ ജനതയുടെ താല്പര്യങ്ങളല്ല വൻകുത്തകളുടെ താൽപ്പര്യങ്ങൾ സംരക്ഷിക്കുകയെന്നതാണ് ഈ വക പാർട്ടികളുടെ ലക്ഷ്യം .
കുത്തകകളുടെ കനത്ത സംഭാവനകളിൽ കണ്ണുംനട്ട് അവർക്ക് ദാസ്യപ്പണി ചെയ്യുകയാണ് പാർട്ടികൾ.
മനുഷ്യന് വിലകൽപ്പിക്കാത്ത കമ്പോള ലാഭത്തിൽ മാത്രം താൽപ്പര്യമുള്ള അമേരിക്കൻ സാമ്രാജ്യത്വ ശക്തികളോട് സമരസപ്പെടുകയും അവരുടെ അജണ്ടകൾക്കനുകൂലമായി ഈ പാർട്ടികൾ നിലകൊള്ളുകയും ചെയ്യുന്നു.
ഇത്തരം പരമ്പരാകത രാഷ്ട്രീയ സംവിധാനത്തിനെതിരെ എസ്ഡിപിഐ നിലക്കൊള്ളുന്നു.
രാജ്യത്തെ മുഴുവൻ ജനങ്ങൾക്കും പാർപ്പിടം, ആരോഗ്യം, വിദ്യാഭ്യാസം, കുടിവെള്ളം, ഭക്ഷണം, ജോലി എന്നീ പ്രാഥമിക ആവശ്യങ്ങൾ ലഭ്യമാക്കുന്നതാവണം വികസനം എന്നതാണ് എസ്.ഡി.പി.ഐയുടെ കാഴ്ചപ്പാട്.
എസ്.ഡി.പി.ഐ 2009 ജൂൺ 21 നാണ് ഇന്ത്യയിലെ ജനതയുടെ മുന്നേറ്റത്തിനുള്ള രാഷ്ട്രീയ വേദിയായി രൂപം കൊണ്ടത്.
നിലവിലുള്ള വ്യവസ്ഥയുടെ സമ്പൂർണമായ അഴിച്ചുപണിയാണ് എസ്.ഡി.പി.ഐ ആവശ്യപ്പെടുന്നത്.
തൃണമൂല തലത്തിലുള്ള ജനാധിപത്യവും ശാക്തീകരണവും ഈ പരിവർത്തിനു മൗലികമാണ്.
സ്വകാര്യ സംരംഭങ്ങളെ നിരുത്സാഹപ്പെടുത്താതെത്തന്നെ രാഷ്ട്രത്തിന്റെ ഇടപെടലോടെ, ദേശീയ വിഭവങ്ങളുടെ സംതുലിതമായ വിതരണം ഉറപ്പുവരുത്തുകയാണ് ഭരണകൂടത്തിന്റെ അടിസ്ഥാന ദൗത്യമെന്ന് എസ്.ഡി.പി.ഐ വിശ്വസിക്കുന്നു.
അതുകൊണ്ടുതന്നെ അവകാശങ്ങളും സമത്വവും നീതിയും സംരക്ഷിക്കുക ലക്ഷ്യമാക്കി ഹ്രസ്വകാലത്തെക്കും ദീർഘകാലത്തെക്കുമുള്ള പദ്ധതികൾ എസ്.ഡി.പി.ഐ നിർദ്ദേശിക്കുന്നു.
നിലവിലുള്ള നയങ്ങൾ, പദ്ധതികൾ, പരിപാടികൾ തുടങ്ങിയവ ജനാധിപത്യപരമായി പുനപ്പരിശോധിക്കുന്നതിനുതകുന്ന മാറ്റത്തിന്, സാമ്പത്തിക അസമത്വങ്ങളുടെ വർധനവ് തടയുന്നതിന്, തുല്യനീതിയോടെയുള്ള സാമ്പത്തിക വളർച്ച യാഥാർത്ഥ്യമാക്കുന്നതിന് എസ്.ഡി.പി.ഐ നിലകൊള്ളുന്നു.
ഇന്ത്യൻ സാഹചര്യത്തിൽ സോഷ്യൽ ഡെമോക്രസി എന്നാൽ, നിയമനിർമ്മാണം, ഭരണനിർവഹണം, ജുഡീഷ്യറി എന്നിവയിൽ എല്ലാ ജനങ്ങൾക്കും പ്രാതിനിധ്യം നല്കുകയാണ്.
കുറച്ചാളുകളുടെ കൈയിയിലിരിക്കുന്ന അധികാരം പിടിച്ചെടുത്ത് ഇന്ത്യയിലെ  ജനാധിപത്യ ബോധമുള്ള ജനതയ്ക്ക്  
കൈമാറുകയാണ് എസ്ഡിപിഐ യുടെ ലക്ഷ്യം.
രാഷ്ട്രീയ ശക്തി തൃണമൂലതലത്തിൽതന്നെ ജനങ്ങളിലെത്തണം.
അധികാരവിനിയോഗത്തിൽ സാധാരണക്കാരായ ജനങ്ങൾക്കും     തങ്ങളുടെ വിഹിതം നിർവഹിക്കാൻ കഴിയണം.
മാറ്റം ആവശ്യമാണെന്നു മാത്രമല്ല, അനിവാര്യമാണെന്നും എസ്ഡിപിഐ കരുതുന്നു.
സ്വാതന്ത്ര്യം എല്ലാ ജനങ്ങളുടേയും   
ജന്മാവകാശമാണ്.
രാഷ്ട്രീയ ശക്തിയാവട്ടെ ലഭ്യമാക്കുന്നതിനുള്ള ഗോവണിയും.
ഭരണഘടന അനുശാസിക്കുന്ന തുല്യനീതി,തുല്യസ്വാതന്ത്ര്യം,തുല്യാവസരം തുടങ്ങിയവക്കു വേണ്ടി നിലകൊള്ളുക.
ജനതയുടെ     പൗരാവകാശം ഉറപ്പ് വരുത്തുന്ന ജനാധിപത്യ പോരാട്ടങ്ങളിൽ ജനങ്ങളെ അണിനിരത്തുക.
"പട്ടിണിയിൽ നിന്നും ഭയത്തിൽനിന്നും മോചനം"
,പരിസ്ഥിതിസൗഹൃദപരമായ വികസനം,പാർശ്വവൽകൃത വിഭാഗങ്ങൾക്ക് സുരക്ഷയും മാന്യതയും നൽകുക.
ദേശീയ ഐക്യവും സമുദായ സൗഹാർദ്ദവും ഊട്ടിയുറപ്പിക്കുക.
സമൂഹത്തിന്റെയും പാർട്ടികളുടെയും ജനാധിപത്യവൽക്കരണം,മനുഷ്യാവകാശവും നിയമവാഴ്ചയും ഉറപ്പുവരുത്തുക.
ദുർബല ജന വിഭാഗത്തിന് ക്ഷേമവും പുരോഗതിയും കൈവരുത്തുക 
ന്യൂനപക്ഷ വിഭാഗങ്ങളുടെ ശാക്തീകരണം.
അടിച്ചമർത്തപെട്ട   ജനങ്ങൾക്കിടയിൽ  
ഐക്യം വളർത്തുക എന്നിവയാണ് പാർട്ടിയുടെ ഉദ്ദേശ്യലക്ഷ്യങ്ങൾ.
മുദ്രാവാക്യം “ വിശപ്പിൽ നിന്ന് മോചനം, ഭയത്തിൽ നിന്ന് മോചനം ” പതാക
മൂന്നിൽ ഒരു ഭാഗം പച്ചയും രണ്ടുഭാഗം ചുവപ്പും നടുവിൽ വെള്ള നിറത്തിലുള്ള പഞ്ചകോണ നക്ഷത്രവും ചേർന്നതാണ് പാർട്ടിയുടെ പതാക അംഗീകാരം
സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യക്ക് കേന്ദ്ര തിരഞ്ഞെടുപ്പ് കമ്മീഷന്റെ അംഗീകാരം ലഭിച്ചിട്ടുണ്ട്, 2010 ഏപ്രിൽ 13 മുതൽ നിലവിൽ വന്ന രീതിയിലുള്ള രജിസ്ട്രേഷനാണുള്ളത് പോഷക സംഘടകൾ
SDTU - സോഷ്യൽ ഡെമോക്രാറ്റിക് ട്രേഡ് യൂണിയൻ
WIM - വിമൻ ഇന്ത്യ മൂവ്മെന്റ് ചരിത്രം
2009 ഫെബ്രുവരി മധ്യത്തിൽ (13,14,15) കോഴിക്കോട്ട് പോപ്പുലർ ഫ്രണ്ട് ഓഫ് ഇന്ത്യ നടത്തിയ ദേശീയ രാഷ്ട്രീയ സമ്മേളനത്തിൽ നടന്ന ചർച്ചകളുടെ സാക്ഷാത്കാരമായാണ് നിർധനരും നിരാലംമ്പരും പാർശ്വവൽക്കരിക്കപ്പെട്ടവരുമായ ജനഭിവാഗത്തിന്റെ രാഷ്ട്രീയ സാമൂഹിക പരവുമായ  ശാക്തീകരണവും ഇന്ത്യൻജനതയിൽ തുല്യനീതിയും ഉറപ്പ് വരുത്തുവാനും  ലക്ഷ്യമാക്കി പുതിയ രാഷ്ട്രീയ പാർട്ടി രൂപം കൊണ്ടത്.
ഇന്ത്യയിൽ ഇരുപത്തിരണ്ട് സംസ്ഥാനങ്ങളിൽ പാർട്ടി പ്രവർത്തിക്കുന്നുണ്ട് നിലവിലെ ദേശീയ ഭാരവാഹികൾ പ്രസിഡന്റ്എം കെ ഫൈസി : വൈസ് പ്രസിഡന്റുമാർ: ഹാഫിസ് മൻസൂർ അലിഖാൻ (രാജസ്ഥാൻ), പ്രൊഫ: നാസ്നി ബീഗം (കർണാടക), ജനറൽ സെക്രട്ടറിമാർ : അഡ്വ: ഷറഫുദ്ദീൻ അഹമ്മദ്, പി. അബ്ദുൽ മജീദ്‌ ഫൈസി, അഫ്സർ പാഷ ട്രഷറർ : അഡ്വ: സാജിദ് സിദ്ദീഖി സെക്രട്ടറിമാർ : ഡോ: മെഹബൂബ് ശരീഫ്, അബ്ദു റഷീദ് അഖ്‌വാൻ, റഫീഖ് ജബ്ബാർ മുല്ല സെക്രട്ടറിയേറ്റ് അംഗങ്ങൾ : അബ്ദുൽ മജീദ്‌ കൊടുലിപ്പേട്ട്, ശൈഖ് മുഹമ്മദ്‌ ദഹലാൻ ബാഖവി, ഇ.
അബൂബക്കർ , അഡ്വ: കെ.എം. അഷ്‌റഫ്‌, മുഹമ്മദ്‌ ശഫീ, നാസറുദ്ദീൻ എളമരം , എം.കെ. ഫൈസി, നൗഷാദ് പുനക്കൽ, യാസ്മിൻ ഫാറൂഖി സംസ്ഥാനങ്ങളിൽ
ഇന്ത്യയിൽ ഏതാണ്ടെല്ലാ സംസ്ഥാനങ്ങളിലും കാഡറുകളും പാർട്ടി സം‌വിധാനങ്ങളും നിലവിലുണ്ട്.
കേരളം , തമിഴ്നാട് , കർണാടകം , ആന്ധ്രാപ്രദേശ്‌ , ഗോവ , മഹാരാഷ്ട്ര , പോണ്ടിച്ചേരി , മധ്യപ്രദേശ് , ഉത്തർപ്രദേശ് , ഝാർഖണ്ഡ്‌ , പശ്ചിമ ബംഗാൾ , ബിഹാർ , ഡൽഹി , രാജസ്ഥാൻ , ഹരിയാന , മണിപ്പൂർ എന്നീ സംസ്ഥാനങ്ങളിൽ സംസ്ഥാനകമ്മിറ്റികൾ നിലവിലുണ്ട്.
ഡൽഹി, ഹരിയാന,ഉത്തർ പ്രദേശ്,പോണ്ടിച്ചേരി എന്നിവിടങ്ങളിൽ സംസ്ഥാന ഓർഗനൈസിങ് കമ്മിറ്റികളും സംഘടന രൂപീകരിച്ച് ഒരു വർഷം തികയുന്നതിനു മുൻപ് തന്നെ നിലവിൽ വന്നിട്ടുണ്ട് .
പ്രകടനം, പശ്ചിമ ബംഗാൾ രാജസ്ഥാൻ
രാജസ്ഥാനിൽ തദ്ദേശ സ്വയംഭരണസ്ഥാപനങ്ങളിലേക്കുള്ള തിരഞ്ഞെടുപ്പിൽ മത്സരിച്ച പാർട്ടി പഞ്ചായത്ത് പ്രസിഡന്റ് പദവിയായ സർപഞ്ച് സ്ഥാനത്തേക്ക് തിരഞ്ഞെടുക്കപ്പെട്ടു,ഇതാണു എസ്.ഡി.പി.ഐ യുടെ ആദ്യ തിരഞ്ഞെടുപ്പ് വിജയം ,രാജസ്ഥാനിലെ തന്നെ മറ്റൊരു പഞ്ചായത്തിലെ ഉപസർപ്ഞ്ച് സ്ഥാനത്തേക്കും എസ്.ഡി.പി.ഐ അംഗം തിരഞ്ഞെടുക്കപെട്ടിട്ടുണ്ട് കർണ്ണാടക
കർണ്ണാടകയിൽ 2010 മാർച്ചിൽ ബ്രഹദ് ബംഗളൂരു മഹാ നഗര പാലികെയിലേക്ക് നടന്ന തിരഞ്ഞെടുപ്പിൽ 11 വാർഡുകളിൽ നിന്ന് പാർട്ടി സ്ഥാനാർത്ഥികളെ നിർത്തി മത്സരിച്ചു പദരായനപുര വാർഡിൽ നിന്ന് പാർട്ടി സ്ഥാനാർത്ഥി തിരഞ്ഞെടുക്കപെട്ടു ,
മംഗലാപുരത്തിനടുത്ത് കിന്‌യാ ഗ്രാമ പഞ്ചായത്തിലേക്ക് നടന്ന തിരഞ്ഞെടുപ്പിൽ എസ്.ഡി.പി.ഐ സ്ഥാനാർഥി എതിരില്ലാതെ തിരഞ്ഞെടുക്കപ്പെട്ടിട്ടുണ്ട് ദക്ഷിണ കർണാടകയിൽ തദ്ദേശസ്വയംഭരണ സ്ഥാപനങ്ങളിലേക്ക് നടന്ന തിരഞ്ഞെടുപ്പിൽ 59 സീറ്റുകളിൽ എസ്.ഡി.പി.ഐ സ്ഥാനാർഥികൾ തിരഞ്ഞെടുക്കപെട്ടിട്ടുണ്ട് തമിഴ്‌നാട്
2011 ഒക്ടോബറിൽ തമിഴ്‌നാട്ടിലെ പ്രാദേശിക ഭരണസമിതികളിലേക്കുള്ള തിരഞ്ഞെടുപ്പിൽ എതിരില്ലാതെ 11 വാർഡുകളിലടക്കം , , 62 സീറ്റുകളിലേക്ക് എസ്.ഡി.പി.ഐ സ്ഥാനാർത്ഥികൾ തിരഞ്ഞെടുക്കപ്പെട്ടു .
തിരുനെൽവേലി ജില്ലയിലെ പൂളംകുടിയിരുപ്പ്‌, തൂത്തുക്കുടി ജില്ലയിലെ മൂലക്കരയ് എന്നീ പഞ്ചായത്തുകളിൽ വൈസ്‌ പ്രസിഡണ്ട്‌ സ്ഥാനത്തേക്കും എസ്.ഡി.പി.ഐ പ്രധിനിധികൾ തെരഞ്ഞെടുക്കപ്പെട്ടു.
ഗോവ
സൗത്ത് ഗോവ ജില്ലയിലെ ദാവോർലിം ഗ്രാമപഞ്ചായത്തിലെ ഇന്തോന വാർഡിൽ നിന്ന് എസ്.ഡി.പി.ഐ സ്ഥാനാർത്ഥിയായ മുഹമ്മദ് ഇമ്രാൻ തെരെഞ്ഞെടുക്കപ്പെട്ടു.
കേരളത്തിൽ ജനകേരള യാത്ര
കേരളത്തിൽ പ്രഥമ സംസ്ഥാന കമ്മിറ്റി 2009 ആഗസ്റ്റ് മാസം നിലവിൽ വന്നു.
ദേശീയ മനുഷ്യവകാശ ഏകോപന സമിതി ജനറൽ സെക്രട്ടറിയായ അഡ്വക്കറ്റ് കെ.പി.മുഹമ്മദ് ഷരീഫ് ആയിരുന്നു കേരളത്തിലെ പ്രഥമ പ്രസിഡന്റ് .
എം.കെ.മനോജ് കുമാർ , പി.അബ്ദുൽ മജീദ് ഫൈസി എന്നിവരായിരുന്നു പ്രഥമ ജനറൽ സെക്രട്ടറിമാർ .
രണ്ടുവർഷത്തെ കാലാവധിയാണ് സംസ്ഥാന കമ്മിറ്റിക്കുള്ളത്.
ഇപ്പോഴത്തെ കേരള സംസ്ഥാന ഭാരവാഹികൾ പ്രസിഡന്റ് - മുവാറ്റുപുഴ അഷറഫ് മൌലവി വൈസ് പ്രസിഡന്റുമാർ - ,പി.
അബ്ദുൽ ഹമീദ്  മാസ്റ്റർ, തുളസീധരൻ പള്ളിക്കൽ, റൈഹാനത്ത് ടീച്ചർ  , ജനറൽ സെക്രട്ടറിമാർ -  ,റോയ് അറയ്ക്കൽ.
അജ്മൽ ഇസ്മെയിൽ ,  പികെ ഉസ്മാൻ .
സെക്രട്ടറിമാർ - .
കെ.കെ അബ്ദുൽ ജബ്ബാർ, .
ഷാൻ, പിആർ.
സിയാദ്.
ക്യഷ്ണൻ എരിഞ്ഞിക്കൽ, ജോൻസൺ കണ്ടച്ചിറ, ജമീല വയനാട്, ട്രഷറർ..
എകെ.
സലാഹുദ്ധീൻ.
സംസ്ഥാന സെക്രട്ടറിയേറ്റ് അംഗങ്ങൾ:  പി. അബ്ദുൽ മജീദ് ഫൈസി , സിപിഎ.
ലത്തീഫ്, അൻസാരി ഏനാത്ത്,എസ്പി.
അമീറലി, മുസ്തഫ പാലേരി,അഷറഫ് പ്രവച്ചമ്പലം,വിഎം.
ഫൈസൽ,ശശി പഞ്ചവടി,ലസിത അസീസ്.
എൽ.നസീമ,മഞ്ചുഷ മാവിലിടം
വോയ്‌സ് ഓഫ് ഇന്ത്യ എസ്.ഡി.പി.ഐ.കേരള സംസ്ഥാന കമ്മിറ്റി പ്രസിദ്ധീകരിക്കുന്ന രാഷ്ട്രീയ മാസികയാണു വോയ്‌സ് ഓഫ് ഇന്ത്യ .
സാംകുട്ടി ജേക്കബാണു മാസികയുടെ പ്രിന്ററും പബ്ലിഷറും.
തിരഞ്ഞെടുപ്പുകളിൽ
2009ൽ നടന്ന കണ്ണൂർ നിയമസഭാ ഉപതെരെഞ്ഞെടുപ്പിലാണ് പാർട്ടി ആദ്യമായി മത്സര രംഗത്തിറങ്ങിയത്.
മൽസരിച്ച അബ്ദുൽ മജീദ്‌ ഫൈസി 3411 വോട്ടുകൾ നേടി.
2010 പഞ്ചായത്ത് തെരഞ്ഞെടുപ്പ്
കേരളത്തിൽ 2010 ഒക്ടോബർ 25,27 എന്നീ തിയതികളിലായി തദ്ദേശസ്വയംഭരണ സ്ഥാപനങ്ങളിലേക്ക് നടന്ന തിരഞ്ഞെടുപ്പിൽ എസ്.ഡി.പി.ഐ സ്വാധീനം തെളിയിച്ചു.
അഞ്ച് നഗര സഭകളിലേക്ക് പ്രതിനിധികളെ വിജയിപ്പിച്ചിട്ടുണ്ട്.
എസ്.ഡി.പി.ഐ ജനകീയ മാർച്ച്‌ 2010 കേരള നിയമസഭ തെരഞ്ഞെടുപ്പ്
2011ലെ കേരള നിയമസഭാ തിരഞ്ഞെടുപ്പിൽ കന്നി നിയസഭാ തിരഞ്ഞെടുപ്പിനിറങ്ങിയ എസ്.ഡി.പി.ഐ 101 മണ്ഡലങ്ങളിൽ ഒറ്റയ്ക്ക് മൽസരിച്ചു.
ഒന്നര ലക്ഷത്തിലേറെ വോട്ടുകൾ സ്വന്തമാക്കി കേരള രാഷ്ട്രീയത്തിൽ സാനിധ്യമറിയിച്ചു.
രണ്ട് മണ്ഡലങ്ങളിൽ 5000 വോട്ടും നിരവധി മണ്ഡലങ്ങളിൽ 3000 വോട്ടുകളും കടന്നു.
കണ്ണൂർ, കോഴിക്കോട്, തൃശൂർ ജില്ലകളിലെ ചില മണ്ഡലങ്ങളിൽ എസ്.ഡി.പി.ഐ സമാഹരിച്ച വോട്ടുകൾ തിരഞ്ഞെടുപ്പു ഫലത്തിന്റെ ഗതി മാറ്റി.
സോഷ്യലിസ്റ്റ് ജനതയിലെ എം കെ പ്രേംനാഥ് പ്രതീക്ഷ ഉറപ്പിച്ച വടകരയിൽ ജനതാദളിലെ സി കെ നാണുവിന് 847ന്റെ വിജയം സമ്മാനിച്ചത് എസ്.ഡി.പി.ഐ സ്ഥാനാർഥി സാലിം അഴിയൂർ നേടിയ 3,488 വോട്ടുകളാണ്.
തൃശൂരിലെ മണലൂർ മണ്ഡലത്തിൽ സി.പി.എം മുൻ ജില്ലാ സെക്രട്ടറി ബേബി ജോണിന്റെ 483 വോട്ടിന്റെ പരാജയത്തിൽ നിർണായക ഘടകമായത് എസ്.ഡി.പി.ഐ സ്ഥാനാർഥി പി കെ ഉസ്മാൻ നേടിയ 2,293 വോട്ടുകളാണ്.
2014ലെ  പതിനാറാമത് ലോകസഭാ തെരെഞ്ഞെടുപ്പ്
2014 ലെ തെരഞ്ഞെടുപ്പിൽ കേരളത്തിലെ 20 മണ്ഡലങ്ങളിലും സ്ഥാനാർഥികൾ മത്സരിച്ചു.
ചില മണ്ഡലങ്ങളിലെ ജയപരാജയങ്ങൾ നിർണയിക്കുന്നതിൽ എസ്.ഡി.പി.ഐ നേടിയ വോട്ടുകൾ പങ്കു വഹിച്ചു.
പശ്ചിമബംഗാളിലെ നാലു മണ്ഡലങ്ങളിലും തമിഴ്‌നാട്ടിലെ മൂന്നും കർണ്ണാടകയിലും മധ്യപ്രദേശിലും ആന്ധ്രാപ്രദേശിലും ഓരോ മണ്ഡലത്തിലും പാർട്ടി ലോക്‌സഭാ തിരഞ്ഞെടുപ്പിൽ ജനവിധി തേടി.
സ്ഥാനാർഥി മണ്ഡലം ലഭിച്ച വോട്ട് എൻ യു അബുസലാം കാസർഗോഡ് 9,713 കെ കെ അബ്ദുൽ ജബ്ബാർ കണ്ണൂർ 19,170 പി അബ്ദുൽ ഹമീദ് മാസ്റ്റർ വടകര 15,058 മുസ്തഫ കൊമ്മേരി കോഴിക്കോട് 10,596 ജലീൽ നീലാംബ്ര വയനാട്‌ 14,327 നാസറുദ്ദീൻ എളമരം മലപ്പുറം 47,853 വി ടി ഇഖ്റാമുൽ ഹഖ് പൊന്നാനി 26,640 ഇ.
എസ് ഖാജ ഹുസൈൻ പാലക്കാട് 12,504 കൃഷ്ണൻ എരഞ്ഞിക്കൽ ആലത്തൂർ 7,820 സുഫീറ കെ പി തൃശൂർ 6894 ഷഫീർ മുഹമ്മദ്‌ ചാലക്കുടി 14,386 സുൽഫിക്കർ അലി എറണാകുളം 14,825 മുഹമ്മദ്‌ ഷറഫുദ്ധീൻ ഇടുക്കി 10,401 റോയ് അറക്കൽ കോട്ടയം 3,513 തുളസീധരൻ പള്ളിക്കൽ ആലപ്പുഴ 10,993 ജ്യോതിഷ് പെരുബുള്ളിക്കൽ മാവേലിക്കര 8,946 മൻസൂർ തെങ്ങണ പത്തനംതിട്ട 11,353 എ കെ സലാഹുദ്ധീൻ കൊല്ലം 12,812 എം കെ മനോജ്‌കുമാർ ആറ്റിങ്ങൽ 11,225 കുന്നിൽ ഷാജഹാൻ തിരുവനന്തപുരം 4,820 2015 തദ്ദേശ സ്വയംഭരണ തെരഞ്ഞെടുപ്പ്
2015 തദ്ദേശ സ്ഥാപന തിരഞ്ഞെടുപ്പിൽ മൽസരിച്ച പാർട്ടി ഒരു കോർപറേഷൻ സീറ്റും ഒമ്പത് നഗരസഭാ സീറ്റുകളിലും 39 ഗ്രാമപ്പഞ്ചായത്ത് വാർഡുകളിലും 49 ഇടങ്ങളിൽ പാർട്ടി സ്ഥാനാർഥികൾ വിജയിച്ചു.
നൂറോളം സീറ്റുകളിൽ പാർട്ടി രണ്ടാം സ്ഥാനം നേടി.
2016ലെ നിയമസഭ തിരഞ്ഞെടുപ്പ്
കേരളത്തിലെ 140 നിയോജകമണ്ഡലങ്ങളുടെ പ്രതിനിധികളെ തിരഞ്ഞെടുക്കുന്നതിനായി പതിന്നാലാം നിയമസഭയിലേക്കുള്ള പൊതുതെരഞ്ഞെടുപ്പ് 2016 മെയ് 16 ന് നടന്നു.
89 നിയോജകമണ്ഡലങ്ങളിൽ സ്വതന്ത്രമായി പാർട്ടി സ്ഥാനാർത്ഥികളെ നിർത്തി.
2020ലെ തദ്ധേശ സ്വയംഭരണ തിരഞ്ഞെടുപ്പ്
2020ലെ കേരള ലോക്കൽ ബോഡി ഇലക്ഷനിൽ എസ്ഡിപിഐ 2016നേഅപേക്ഷിച്ച് ഇരട്ടിയിൽ അധികം മുന്നേറ്റം കാഴ്ച്ചവെച്ചു.
സംസ്ഥാനത്ത് ആകെ 102 വാർഡുകളിൽ ജനപ്രധിനിധികളെ സ്യഷ്ട്ടിക്കുവാൻ എസ്ഡിപിഐക്ക് സാധിച്ചു.
80ഗ്രാമപഞ്ചായത്ത് വാർഡുകളിലും 20മുൻസിപാലിറ്റി വാർഡുകളിലും ഒരു ബ്ലോക്ക് പഞ്ചായത്ത് സീറ്റിലും ഒരു കോർപ്പറേഷൻ സീറ്റിലും ജനപ്രതിനിതിയെ എത്തിക്കാനും എസ്ഡിപിഐക്ക് കഴിഞ്ഞു.
കൂടാതെ 200ലതികം വാർഡുകളിൽ പാർട്ടിക്ക് രണ്ടാമത് എത്താനും സാധിച്ചു.
അഞ്ച് വാർഡുകളിൽ ജയിക്കുകയും ആറിടത്ത് രണ്ടാമത് എത്തുകയും ചെയ്ത കോട്ടയം ജില്ലയിലെ ഈരാട്ട് പേട്ട നഗരസഭയിൽ പാർട്ടി മികച്ച മുന്നേറ്റം കാഴ്ച്ചവെച്ചു.
കൊല്ലം കോർപ്പറേഷനിൽ സിറ്റിങ് സീറ്റ് നിലനിർത്തി.
മഞ്ചേശ്വരം ബ്ലോക്ക് പഞ്ചായത്തിൽ ഒരു സീറ്റ് പിടിച്ചതിലൂടെ ബ്ലോക്ക് പഞ്ചായത്തിലെ നിർണായക ശക്തിയായ്.
പത്തനംത്തിട്ട നഗരസഭയിൽ സ്വതന്ത്ര്യൻ ഉൽപ്പടെ 4 പേരെ വിജയിപ്പിച്ചതിലൂടെ നഗരസഭയിൽ നിർണായക ശക്തിയായ്.
പതിമൂന്ന് വീതം അംഗങ്ങളെ സ്യഷ്ട്ടിച്ച ആലപ്പുഴ , കണ്ണൂർ ജില്ലകൾ ഏറ്റവും കൂടുതൽ ജനപ്രധിനിധികളെ സ്യഷ്ട്ടിച്ച ജില്ലകൾ ആയ് മാറി ചിത്രശാല തിരുവനന്തപുരം ജില്ലാ സമ്മേളനം-പ്രകടനത്തിന്റെ മുൻനിര കാസർകോഡ് ജില്ലാ സമ്മേളനം-പ്രകടനത്തിന്റെ മുൻനിര പുറം കണ്ണികൾ Social Democratic Party of India എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://kerala.sdpi.in/%5Bപ്രവർത്തിക്കാത്ത+കണ്ണി%5D http://www.sdpi.in/ ജനവിധി 2010 ചാനൽ വാർത്താ ദൃശ്യം SDPI Preview അവലംബം
കാർത്തികേയൻ മുരളി
ഒരു ഇന്ത്യൻ ചെസ്സ് ഗ്രാൻഡ്മാസ്റ്ററാണ് കാർത്തികേയൻ മുരളി (ജനനം 5 ജനുവരി 1999).
2015-ൽ ഫിഡെ അദ്ദേഹത്തിന് ഗ്രാൻഡ്മാസ്റ്റർ പദവി നൽകി ആദരിച്ചു.
രണ്ട് തവണ ദേശീയ ചാമ്പ്യനാണ് കാർത്തികേയൻ.
തഞ്ചാവൂരിലാണ് കാർത്തികേയൻ ജനിച്ചത്, അഞ്ചാം വയസ്സിൽ ചെസ്സ് പഠിച്ച കാർത്തികേയൻ 2011 ഡിസംബറിൽ ബ്രസീലിലെ കാൽഡാസ് നോവാസിൽ നടന്ന ലോക യൂത്ത് ചെസ് ചാമ്പ്യൻഷിപ്പിന്റെ അണ്ടർ 12 വിഭാഗത്തിൽ ജേതാവായി.
രണ്ട് വർഷത്തിന് ശേഷം അദ്ദേഹം അൽ ഐനിൽ നടന്ന അണ്ടർ 16 ലോക കിരീടവും നേടി.
2014-ൽ അബുദാബി മാസ്റ്റേഴ്‌സ് ടൂർണമെന്റിൽ മൂന്നാം സ്ഥാനത്തെത്തിയ കാർത്തികേയൻ ഹംഗറിയിലെ ഗ്യോറിൽ നടന്ന അണ്ടർ 16 ചെസ് ഒളിമ്പ്യാഡിൽ വിജയിക്കാൻ ഇന്ത്യൻ ടീമിനെ സഹായിച്ചു.
ഈ ടൂർണമെന്റിലെ അവസാന മത്സരത്തിൽ ഗ്രാൻഡ്മാസ്റ്റർ പദവിക്കുള്ള എല്ലാ ആവശ്യങ്ങളും അദ്ദേഹം പൂർത്തിയാക്കി.
2015-ൽ, തിരുവാരൂരിൽ നടന്ന ഇന്ത്യയുടെ 53-ാമത് നാഷണൽ പ്രീമിയർ ചെസ് ചാമ്പ്യൻഷിപ്പിൽ, നേരിട്ടുള്ള ഏറ്റുമുട്ടലിൽ വിദിത് സന്തോഷ് ഗുജറാത്തിയും കാർത്തികേയനും 13 ഗെയിമുകളിൽ നിന്ന് 8½ പോയിന്റുകൾ നേടിയ ശേഷം നടന്ന ടൈബ്രേക്കിൽ കാർത്തികേയൻ വിജയിച്ചു.
2016ൽ ലഖ്‌നൗവിൽ നടന്ന ചാമ്പ്യൻഷിപ്പിന്റെ 54-ാം പതിപ്പിലും കാർത്തികേയൻ ജേതാവായിരുന്നു.
സാവധാനത്തിൽ തുടങ്ങിയെങ്കിലും റണ്ണറപ്പായ അരവിന്ദ് ചിതംബരത്തിനെതിരായ മത്സരത്തിൽ തോറ്റെങ്കിലും, ടോപ്പ് സീഡ് വിദിത് സന്തോഷ് ഗുജറാത്തിക്കെതിരെ സമയ നിയന്ത്രണത്തിൽ നേടിയ നിർണായക ജയം, തുടർന്നുള്ള ഇരട്ട പിൻവലിക്കലുകൾ ലീഡ് നേടാനും ഒടുവിൽ ചാമ്പ്യൻഷിപ്പ് നേടാനും സഹായിച്ചു.
2019 ജനുവരിയിൽ, ജിബ്രാൾട്ടർ മാസ്റ്റേഴ്സ് ഓപ്പൺ ടൂർണമെന്റിൽ 250-ലധികം കളിക്കാർക്കിടയിൽ കാർത്തികേയൻ രണ്ടാം സ്ഥാനത്തെത്തി.
2019 ജൂണിൽ കറുത്ത കരുക്കളുമായി കളിച്ച  കാർത്തികേയൻ തന്റെ രാജ്ഞിയെ 9-ാം നീക്കത്തിൽ ബലിയർപ്പിച്ച് അലിരേസ ഫിറോജയ്‌ക്കെതിരെ നേടിയ വിജയത്തിന്റെ സഹായത്താൽ ഏഷ്യൻ ചാമ്പ്യൻഷിപ്പിൽ രണ്ടാം സ്ഥാനത്തെത്തി.
2023-ൽ കാർത്തികേയൻ മുരളി ക്ലാസിക്കൽ ചെസിൽ മാഗ്നസ് കാൾസണെ തോൽപ്പിക്കുന്ന മൂന്നാമത്തെ ഇന്ത്യക്കാരനായി.
2014 മുതൽ 2016 വരെ  ഓയിൽ ആൻഡ് നാച്ചുറൽ ഗ്യാസ് കോർപ്പറേഷൻ (ഒഎൻജിസി) അദ്ദേഹത്തിന് സ്‌കോളർഷിപ്പ് നൽകിയിരുന്നു.
2017 ഒക്ടോബർ മുതൽ ഇന്ത്യൻ ഓയിൽ കോർപ്പറേഷനിൽ (ഐഒസി) ജോലി ചെയ്യുന്നു.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Karthikeyan Murali rating card at FIDE കാർത്തികേയൻ മുരളി player profile at ChessGames.com Karthikeyan Murali chess games at 365Chess.com
തോറ്റം ഇംഗ്ലീഷ് വിലാസം https://ml.wikipedia.org/wiki/Mudipurapattu തൃപ്പനയം ശ്രീ ഭദ്രകാളി ദേവി ക്ഷേത്രത്തിൽ ഒരു തോറ്റംപാട്ട് അനുഷ്ഠാനം.
തെക്കൻ കേരളത്തിലെ ( തിരുവിതാംകൂർ പ്രദേശം) ഭദ്രകാളി ക്ഷേത്രങ്ങളിൽ നടത്തിവരുന്ന ഒരു അനുഷ്ഠാനമാണ് തോറ്റംപാട്ട്.
രണ്ടാം വിളവെടുപ്പിനു ശേഷം വാദ്യമേളങ്ങൾ താലപ്പൊലി എന്നിവയുടെ അകമ്പടിയോടെ ഭദ്രകാളിയെ ശ്രീകോവിലിൽ നിന്നും എഴുന്നള്ളിച്ച് പാട്ടമ്പലത്തിൽ കുടിയിരുത്തി ഭദ്രകാളിയുടെ അവതാര കഥ ആദ്യവസാനം പാടുന്ന ഒരു അനുഷ്ടാനമാണ് തോറ്റംപാട്ട്.
ശിവ നേത്രത്തിൽ നിന്നുള്ള ശ്രീ ഭദ്രകാളിയുടെ അവതാരത്തിൽ തുടങ്ങി ദാരികവധം വരെയുള്ള ഭാഗമാണ് പ്രധാനമായും തോറ്റം പാടുന്നത്.
ചിലപ്പതികാരത്തിലെ കണ്ണകിയുടെ കഥയും ഇതിൽ ഉൾപ്പെടുന്നു.
കൊടുങ്ങല്ലൂർ അമ്മയെ സ്തുതിക്കുന്ന രീതിയിലും ഇത് പാടാറുണ്ട്.
മകരം, കുംഭം, മീന മാസങ്ങളിലെ ഭരണിനാൾ മുതലാണ് ഈ പാട്ടുപാടുന്നത്.
പ്രത്യേകം കെട്ടിയുണ്ടാക്കിയ പച്ചപ്പന്ത(മുല്ലപ്പന്തൽ)ലിൽ വച്ചാണ് പാട്ട്/തോറ്റം പാടുന്നത്.
പാട്ടു തുടങ്ങുന്ന ദിവസം കാപ്പുകെട്ടുക എന്നൊരു ചടങ്ങുണ്ട്.
പാട്ടുൽസവം കഴിഞ്ഞേ കാപ്പഴിക്കുകയുള്ളൂ.
മുടിയും മുടിപ്പുരയും മുടി, വാഴപ്പള്ളിയിലേത്
എല്ലാ ഭദ്രകാളിക്ഷേത്രങ്ങളിലും തോറ്റം പാട്ട് നടത്താറില്ല, ഭദ്രകാളിയുടെ പ്രതിരൂപമായ മുടി വെച്ച് ആരാധിക്കുന്ന ക്ഷേത്രങ്ങളിലാണ് സാധാരണ തോറ്റം പാട്ട് നടത്താറുള്ളത്.
മുടി എന്നത് തെയ്യത്തിന്റെ തലയിലെ വലിയ കിരീടങ്ങൾ പോലെ കാണപ്പെടുന്ന, പ്ലാമ്പലകയിൽ കൊത്തിവെച്ച ഭദ്രകാളീമുഖവും തോളുവരെയുള്ള ഭാഗങ്ങളുമാണ്.
ഭദ്രകാളിയുടെ തലമുടിയായി ധാരാളം പാമ്പുകളെ ഇതിൽ കൊത്തിവെക്കപ്പെട്ടതായി കാണാം.
ഇത് ക്ഷേത്രങ്ങളിൽ ശ്രീകോവിലിൽ നിന്നും മാറി മറ്റൊരു മുറിയിൽ(മുടിപ്പുരയിൽ) വെച്ചാരാധിക്കുന്നതാണ്.
ഇങ്ങനെ മുടിയും മുടിപ്പുരയും ഉള്ള ക്ഷേത്രങ്ങളിൽ മാത്രമാണ് തോറ്റംപാട്ട് നടത്തുക.
പാട്ട് സാധാരണയായി വൈകിട്ടാണ് നടത്തുക.
പാട്ട് രണ്ടു പകുതിയായാണ് ക്രോഡീകരിച്ചിരിക്കുന്നത്.
ഇതിന്റെ ആദ്യ പകുതിയിൽ ശിവന്റെ മകളായ കാളി ജനിക്കുന്നതും ദാരികനെന്ന അസുരനെ കൊലപ്പെടുത്തുന്നതുമാണ് വർണ്ണിച്ചിരിക്കുന്നത്.
എന്നാൽ രണ്ടാം പകുതി കണ്ണകീ ചരിതത്തിലധിഷ്ടിതമാണ്.